இதனையடுத்து, தமிழ்க் கலை இலக்கியப் பேரவை பொதுச் செயலாளர் தோழர் நா. வைகறை தலைமையில் “வளர்தமிழ்” அரங்கு நடைபெற்றது. தமிழக மாணவர் முன்னணி நடுவண் குழு உறுப்பினர் தோழர் சுப்பிரமணிய சிவா முன்னிலை வகித்தார். “கலைச் சொல்லாக்கம்” என்ற தலைப்பில் முனைவர் இராம. சுந்தரம், “கல்வித்தமிழ்” என்ற தலைப்பில் பேராசிரியர் பிரபா. கல்விமணி, “நாடகத்தமிழ்” என்ற தலைப்பில் தமிழ்ப் பல்கலைக்கழக நாடகத்துறைத் தலைவர் முனைவர் மு. இராமசாமி, “இசைத்தமிழ்” என்ற தலைப்பில் முனைவர் இராச. கலைவாணி, “இந்திய ஒன்றிய ஆட்சிமொழிகள்” என்ற தலைப்பில் ஊடகவியலாளர் ஆழி. செந்தில்நாதன், “தொடர்பியல் தமிழ்” என்ற தலைப்பில் பொறியாளர் க. அருணபாரதி ஆகியோர் தமிழ் மொழியின் அடுத்த கட்ட வளர்ச்சி குறித்து அவரவர் துறை சார்ந்த முன்னேற்றங்களையும், அதில் நடைபெற வேண்டிய பணிகள் குறித்தும் உரையாற்றினர்.